Výmenná nadstavba

Výmenná nadstavba () je prepravná skriňa vybavená štyrmi sklopnými nohami oddeliteľná od dopravného prostriedku. Manipulácia sa vykonáva prostredníctvom kliešťového závesu (piggy-back hanger), ktorý uchopuje nadstavbu za spevnené otvory, ktoré sa nachádzajú v spodnej časti nadstavby. Spolu s kontajnerom a návesom patrí do skupiny intermodálnych prepravných jednotiek (UTI). Najpoužívanejší typ výmennej nadstavby má označenie C 715 s rozmermi 7,15 × 2,5 × 2,7 m. Jej nevýhodou oproti kontajneru je, že sa zásadne nedá stohovať. Jeden z najväčších užívateľov výmenných nadstavieb je firma LKW Walter.

Výmennú nadstavbu s výklopnými nohami vyvinula v roku 1971 nemecká špedičná spoločnosť Dachser. Kým dovtedy na výmenu nadstavby s dovtedajšými bežnými výmennými nadstavbami bol potrebný žeriav alebo špeciálny vysokozdvižný vozík, tento vývoj teraz umožnil vybrať celú vymeniteľnú nadstavbu z nákladného automobilu bez akýchkoľvek ďalších strojov.

Referencie

Externé odkazy 
 kombinovaná doprava

Kombinovaná doprava
Nákladná doprava
Nádoby